open-index/open-wikipedia-markdown huggingface dataset:
Μισέλ Ουίλιαμς

Η **Μισέλ Γουίλιαμς** (αγγλικά: *Michelle Ingrid Williams*, 9 Σεπτεμβρίου 1980) είναι Αμερικανίδα ηθοποιός. Αφού ξεκίνησε την καριέρα της με τηλεοπτικές εμφανίσεις στις αρχές της δεκαετίας του '90, η Γουίλιαμς έγινε παγκοσμίως γνωστή με το ρόλο της Τζεν Λίντλεϊ στην τηλεοπτική νεανική δραματική σειρά *Νεανικές Ανησυχίες* (Dawson's Creek), τον οποίο υποδύθηκε από το 1998 μέχρι το φινάλε της σειράς το 2003. Εν τω μεταξύ πρωταγωνίστησε και σε κινηματογραφικές ταινίες όπως *Halloween H20: Είκοσι Χρόνια Μετά* (H20: 20 Years Later, 1998), *Dick* (1999) και *Η Γενιά του Πρόζακ* (Prozac Nation, 2001).

Από τη δεκαετία του 2000, η Γουίλιαμς ξεκίνησε να εμφανίζεται κυρίως σε δραματικές, ανεξάρτητες ταινίες για τις οποίες έλαβε διθυραμβικές κριτικές. Μια μεγάλη στιγμή στην καριέρα της ήταν η ταινία *[[Το μυστικό του Brokeback Mountain]]* (Brokeback Mountain, 2005), για την οποία έλαβε υποψηφιότητα για Όσκαρ Β' Γυναικείου Ρόλου. Στη συνέχεια εμφανίστηκε στις ταινίες *I'm Not There* (2007), *Η Συνεκδοχή της Νέας Υόρκης* (Synecdoche, New York, 2008) και *Το Νησί των Καταραμένων* (Shutter Island, 2010) σε σκηνοθεσία του Μάρτιν Σκορσέζε. Το 2010 πρωταγωνίστησε στο αισθηματικό δράμα *[[Blue Valentine]]* και για την ερμηνεία της έλαβε υποψηφιότητα για Όσκαρ Α' Γυναικείου Ρόλου. Το 2011 βραβεύτηκε με Χρυσή Σφαίρα Α' Γυναικείου Ρόλου για την ερμηνεία της στην ταινία *[[Επτά μέρες με τη Μέριλιν]]* (My Week with Marilyn) και έλαβε μία ακόμη υποψηφιότητα για Όσκαρ Α' Γυναικείου Ρόλου. Το 2013 πρωταγωνίστησε στην ταινία φαντασίας *[[Οζ: Μέγας και Παντοδύναμος]]* (Oz: The Great and Powerful).

Η Γουίλιαμς είχε σχέση με τον ηθοποιό Χιθ Λέτζερ. Μαζί απέκτησαν μία κόρη, τη Ματίλντα, πριν χωρίσουν το 2007.

## Παραπομπές


## Εξωτερικοί σύνδεσμοι

*  

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Καυστικά αλκάλια

Με τον χαρακτηρισμό **καυστικά αλκάλια**, ή ορθότερα *αλκαλικά καυστικά* φέρονται στη Χημεία ως συνοπτική ονομασία τα υδροξείδια των μετάλλων της ομάδας των αλκαλίων, δηλαδή του λιθίου, του νατρίου, του καλίου, του ρουβιδίου και του καισίου.

Το όνομά τους προέρχεται από το γεγονός ότι πρόκειται για πολύ ισχυρές βάσεις που ηλεκτρολύονται εύκολα και αντιδρούν με τα οξέα δημιουργώντας άλατα των αλκαλίων. Τα καυστικά αλκάλια χαρακτηρίζονται επίσης από τη μεγάλη διαλυτότητά τους στο νερό σε αντίθεση με τα υδροξείδια των αλκαλικών γαιών που είναι λιγότερο διαλυτά.

Κατηγορία:Αλκάλια
Κατηγορία:Τοξικολογία
Πεζούλα Ξάνθης

Η **Πεζούλα** είναι πεδινό χωριό της Θράκης στην Περιφερειακή Ενότητα Ξάνθης, το οποίο βρίσκεται στα νότια  της πεδιάδας της Ξάνθης σε υψόμετρο 50 μέτρα. Απέχει 17 χλμ. Ν.-ΝΑ. από τη Ξάνθη και περίπου 7 χλμ. Ν. από τη Γενισέα (έδρα του δήμου). Νοτιοανατολικά της είναι η Μάνδρα, νότια τα Άβδηρα και βορειοδυτικά η Γκιώνα. Η παλιά της ονομασία, από την περίοδο της τουρκοκρατίας, είναι *Καραπαζαρλάρ* ή *Καραπαζλάρ*. Αναφέρεται επίσημα, μετά την απελευθέρωση της Θράκης, ως Πεζούλα στο ΦΕΚ 194Α - 14/08/1924 να προσαρτάται στην τότε κοινότητα Αβδήρων. Σύμφωνα με το Πρόγραμμα «Καλλικράτης» μαζί με τα Άβδηρα, τον Λεύκιππο, τη Σκάλα Αβδήρων και την Γκιώνα αποτελούν την τοπική κοινότητα Αβδήρων που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 έχει ως πληθυσμό 103 κατοίκους.

## Παραπομπές


Κατηγορία:Δήμος Αβδήρων
Κατηγορία:Χωριά της περιφερειακής ενότητας Ξάνθης
Κύπελλο Ελλάδος ποδοσφαίρου ανδρών 1984-85

Στην **43η** διοργάνωση του **κυπέλλου Ελλάδας 1984-85** μετείχαν συνολικά 76 ομάδες (16 Α' εθνικής, 20 Β' εθνικής και 40 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 6 ζευγάρια, ώστε οι ομάδες που θα συνέχιζαν να είναι 32.

## Η διοργάνωση
Για τρίτη φορά στην ιστορία του κυπέλλου Ελλάδας (μετά το 1970 και το 1980) δεν υπήρξε στον τελικό ομάδα προερχόμενη από την Αττική. Επρόκειτο για τις δύο εναλλάξ ηττημένες ομάδες των 4 τελευταίων τελικών, ΠΑΟΚ και ΑΕΛ. Ο ΠΑΟΚ στο δρόμο του προς τον τελικό απέκλεισε τους 2 συμπολίτες του Ηρακλή και Άρη στους 2 πρώτους γύρους, καθώς και τον κάτοχο του κυπέλλου Παναθηναϊκό στον ημιτελικό. Η ΑΕΛ αντίθετα, απέκλεισε μόνο μία ομάδα Α' εθνικής, τον Απόλλωνα Καλαμαριάς στον συμπληρωματικό γύρο. Ωστόσο φιλοδώρησε με αρκετά γκολ τις ομάδες μικρότερων κατηγοριών (8-0 τον Παναιγιάλειο, 7-0 τον Α.Ο. Νεάπολης Νίκαιας, 6-1 τον Α.Π.Σ. Κόρινθο, 5-0 τον Λεβαδειακό).

Από τα ενδιαφέροντα της χρονιάς υπήρξε η πρόκριση του Παναθηναϊκού επί Ολυμπιακού στον Γ' γύρο με 2 νίκες στο Ολυμπιακό Στάδιο (κοινή έδρα των δύο ομάδων), αλλά και ο αποκλεισμός της ΑΕΚ για πρώτη φορά από ομάδα Γ' εθνικής, τον Α.Σ. Λαμία, η οποία στη συνέχεια της διοργάνωσης δεν άντεξε δεχόμενη συνολικά 15 γκολ στους 2 αγώνες του Γ' γύρου από τον ΠΑΟΚ. Επίσης ένα σπάνιο αποτέλεσμα σημειώθηκε στον Α' γύρο, όταν ο Ολυμπιακός Βόλου απέκλεισε τον Αχαρναϊκό με σκορ 1-0 στη διαδικασία των πέναλτι, μετά από ισόπαλο χωρίς γκολ αγώνα και παράταση. Υπήρξε μόνο ένα εύστοχο σουτ από τα συνολικά 9 που εκτέλεσαν οι ποδοσφαιριστές των 2 ομάδων. "Θύμα" στον πρώτο γύρο έπεσε και ο ΟΦΗ, ο οποίος αποκλείστηκε από τον Οδυσσέα Κορδελιού.

Στον τελικό η ΑΕΛ κερδίζοντας με σκορ 4-1 τον αντίπαλό της έφτασε στην κατάκτηση του πρώτου τίτλου στην ιστορία της, ενώ ταυτόχρονα στέρησε το νταμπλ από τον ΠΑΟΚ, ο οποίος κατέκτησε το πρωτάθλημα της χρονιάς εκείνης. Αξιοσημείωτο είναι το γεγονός ότι ο ηττημένος Αυστριακός προπονητής του ΠΑΟΚ Βάλτερ Σκότσικ, ήταν ο προπονητής της ομάδας της Λάρισας που είχε γνωρίσει την ήττα στον τελικό του 1984 από τον Παναθηναϊκό.

## Οι αγώνες

## Ο τελικός

* Αθήνα, Ολυμπιακό Στάδιο, Σάββατο 22 Ιουνίου 1985
* 24px **[[Αθλητική Ένωση Λάρισας (ποδόσφαιρο ανδρών)|ΑΕΛ]]** - 24px ΠΑΟΚ **4-1** (ημίχρονο: 1-0)
* **Σκόρερς**: Ζιώγας (39' 13px|Πετυχημένο σουτ, 73' 13px|Πετυχημένο σουτ), Κμίετσικ (47' 13px|Πετυχημένο σουτ), Βαλαώρας (75' 13px|Πετυχημένο σουτ) -- Σκαρτάδος (55' 13px|Πετυχημένο σουτ)
* **Αποβολή**: 20' 10px Βασιλάκος
* **Διαιτητής**: Μάκης Γερμανάκος (Αθήνας) -- Επόπτες: Τριανταφύλλου, Αδαμόπουλος
* **Εισιτήρια**: 24.994
* **Τηλεοπτική μετάδοση**: ΕΡΤ 1 (Χρήστος Ράπτης)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1984-1985
Αννίκερις ο Κυρηναίος

Ο **Αννίκερις ο Κυρηναίος** (περ. 330-270 π.Χ.) υπήρξε φιλόσοφος της Κυρηναϊκής Σχολής και αρχηγός της μιας από τις τρεις γνωστές ομάδες της (Αννικέρειοι, Θεοδώρειοι, Ηγησιακοί), μαθητής του Αντιπάτρου του Κυρηναίου και δάσκαλος του Θεόδωρου του Άθεου. Κατά το Σούδα έζησε την εποχή του Μεγάλου Αλεξάνδρου (βασιλεία 336-323 π.Χ.) και είχε ακούσει τον Παραιβάτη, ενώ είχε αδερφό φιλόσοφο με το όνομα Νικοτέλης και με επιφανή μαθητή τον Ποσειδώνιο. Η ιστορία που ο Αννίκερις εξαγοράζει και απελευθερώνει τον Πλάτωνα από τον Διονύσιο, τύραννο των Συρακουσών για είκοσι μνες, πρέπει να αναφέρεται σε έναν πιο πρώιμο Αννίκερι, πιθανότατα τον ονομαστό ηνίοχο που μνημονεύει ο Αιλιανός.

Αρνούνταν ότι ηδονή ήταν αποκλειστικά και μόνο η απουσία του πόνου επειδή εάν ίσχυε αυτό τότε ο θάνατος θα ήταν ηδονή. Ο Αννίκερις διεύρυνε το κριτήριο της Κυρηναϊκής φιλοσοφίας, αναγνωρίζοντας την ηδονή όχι μόνο ως «ιδιοπαθητική», δηλαδή ατομική, αλλά και ως «συμπαθητική», δηλαδή κοινωνική. Έτσι, αντίθετα από τον Επίκουρο και τον Αρίστιππο, τον ιδρυτή της Κυρηναϊκής σχολής, παραδεχόταν και ορισμένες υποχρεώσεις του ατόμου απέναντι στην πατρίδα, στους συγγενείς και στους φίλους, ύστερα από τη διαπίστωσή του ότι η ηδονή εξαρτάται και από τις σχέσεις του ατόμου με το περιβάλλον του. Η πραγματική χαρά και η απόλαυση επιτυγχάνονται μέσα στην κοινωνία με τους φίλους, τους οικείους και τους συγγενείς. Φίλους τους οποίους θα πρέπει να επιλέγουμε όχι μόνο με βάση τις δικές μας ανάγκες αλλά εξαιτίας της αγαθότητας και της φυσικής στοργής. Η χαρούμενη διάθεση της διδασκαλίας του αναπτύσσεται σε αντίθεση με την πεσιμιστική διάθεση της διδασκαλίας του Ηγησία, η οποία είχε οδηγήσει πολλούς στην Αλεξάνδρεια σε αυτοκτονία. Τέλος δεν πίστευε ότι ο «λόγος», η λογική δηλαδή από μόνη της μπορεί να μας εξασφαλίσει από το λάθος. Σοφός είναι ο άνθρωπος, ο οποίος έχει κληρονομήσει συνήθεια σοφής δράσης. Η ανθρώπινη σοφία διατρέχει τον κίνδυνο ανά πάσα στιγμή να παρεκκλίνει (εκτραπεί).

## Πηγές


Κατηγορία:Αρχαίοι Έλληνες φιλόσοφοι
Κατηγορία:Κυρηναϊκοί φιλόσοφοι
Κατηγορία:Αρχαίοι Κυρηναίοι
Δήμος Περάματος Ιωαννίνων

Ο **Δήμος Περάματος** ήταν δήμος του Νομού Ιωαννίνων που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής, οι οποίες αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε στο νέο Δήμο Ιωαννιτών. Καταλάμβανε έκταση 81.119 στρεμμάτων και είχε (πραγματικό) πληθυσμό 5.743 κατοίκους. Έδρα του ήταν το Πέραμα.

## Διαίρεση
Στο δήμο περιλαμβάνονταν τα εξής 9 δημοτικά διαμερίσματα:

: ** Δ.δ. Πέραμα ** -- το Πέραμα 
: ** Δ.δ. Αμφιθέας ** -- η Αμφιθέα 
: ** [[Δημοτικό διαμέρισμα Κρανούλας Ιωαννίνων|Δ.δ. Κρανούλας]] ** 
::* η Κρανούλα 
::* οι Άγιοι Απόστολοι 
::* το Λυκόστομο 
: ** [[Δημοτικό διαμέρισμα Κρύας Ιωαννίνων|Δ.δ. Κρύας]] **
::* η Κρύα 
::* η Αγία Μαρίνα (τ. το Λυκοτρίχιον) 
: ** Δ.δ. Κρυόβρυση ** -- η Κρυόβρυση 
: ** Δ.δ. Λιγκιάδων ** -- οι Λιγκιάδες ή Λυγκιάδες
: ** [[Δημοτικό διαμέρισμα Μάζιας Ιωαννίνων|Δ.δ. Μάζιας]] **  
::* η Μάζια
::* οι Κήποι 
: ** Δ.δ. Περιβλέπτου ** -- η Περίβλεπτος 
: ** Δ.δ. Σπόθων ** (της πρώην κοινότητας Κρυόβρυσης) -- οι Σπόθοι

## Εξωτερικοί σύνδεσμοι
*Επίσημη ιστοσελίδα  
*Σπήλαιο Περάματος  
*Σπήλαιο Περάματος wikipedia 


*
Στέφαν Φιλίποβιτς (τραγουδιστής)

Ο **Στέφαν Φιλίποβιτς** (σερβικά: *Стефан Филиповић*, 18 Ιανουαρίου 1987) είναι Μαυροβούνιος τραγουδιστής. 

## Βιογραφία
Γεννήθηκε στις 18 Ιανουαρίου του 1987 και έχει συμμετάσχει σε πολλά φεστιβάλ. Το 2007 έλαβε μέρος στο MontenegroSong με το "Ne mogu bez tebe" και κέρδισε στο δημοφιλές Budva Festival με το τραγούδι "Nebo i more" (*Ουρανός και θάλασσα*). Επίσης έχει λάβει μέρος στο Evropresma το 2006 κατακτώντας την 4η θέση με το "Za nju".

Το 2008 εκπροσώπησε το Μαυροβούνιο στον 53ο Διαγωνισμό Τραγουδιού της Eurovision με το τραγούδι "Zauvijek volim te", το οποίο συγκέντρωσε 23 βαθμούς και έμεινε στην 14η θέση του ημιτελικού.

## Εξωτερικοί σύνδεσμοι
*The Njegoskij Fund Network : "Montenegrin public voted: Stefan Filipovic to Belgrade in May".
*The Njegoskij Fund Network : "Stefan Filipovic’s Eurovision 2008 song finally revealed!".
*The Njegoskij Fund Network : "Stefan Filipovic’s Eurovision 2008 song presented in English version" (τελική έκδοση με στίχους).
*Grigor Koprov composing a song for Stefan (στα σλαβομακεδονικά)
 

Κατηγορία:Συμμετέχοντες στο διαγωνισμό τραγουδιού Eurovision με το Μαυροβούνιο
Κατηγορία:Διαγωνισμός Τραγουδιού Eurovision 2008
Κατηγορία:Συμμετέχοντες στη Eurovision
Κατηγορία:Μαυροβούνιοι
Σκοποβολή στους Ολυμπιακούς Αγώνες

Η σκοποβολή είναι από τα κλασικά ολυμπιακά αθλήματα, αφού διεξάγεται στις Ολυμπιάδες από το 1896 στην Αθήνα. Αγώνες σκοποβολής έγιναν και στους μεσοολυμπιακούς του 1906. 

Από το 1984 στο Λος Άντζελες μπήκαν στο πρόγραμμα και αγώνες γυναικών.Αυτο ήταν αποστειρωμένο 

## Ιστορικές πληροφορίες

Στις πρώτες Ολυμπιάδες υπήρχε μια μεγάλη ποικιλία αγωνισμάτων σκοποβολής με ποικίλα όπλα, τρόπους σκόπευσης και από διαφορετικές αποστάσεις. Έτσι το 1908 έγιναν 15 αγωνίσματα και το 1920 έγιναν 21, που αποτελεί και ρεκόρ για όλες τις Ολυμπιάδες. 

Μετά το 1924 ξεκαθαρίστηκε το τοπίο. Το 1928 δεν έγινε κανένα αγώνισμα ενώ το 1932 έγιναν μόνο δύο. Στη συνέχεια ο αριθμός τους αυξάνεται σταθερά. Το 1936 έγιναν πέντε, το 1952 έξι, το 1968 επτά και το 1996 έφτασαν τα δέκα που είναι ο μεγαλύτερος αριθμός μετά το 1924.
 
Από το 1984 μπήκαν στο πρόγραμμα τρία αγωνίσματα γυναικών, τα οποία σταδιακά αυξήθηκαν σε επτά το 2004. 

Το 2008 έγιναν 15 αγωνίσματα (εννιά ανδρών και έξι γυναικών)

## Αγωνίσματα

### Άνδρες

### Γυναίκες

## Ελληνικά μετάλλια

Η Ελλάδα έχει κατακτήσει δώδεκα ολυμπιακά μετάλλια στη σκοποβολή, τα εννιά το 1896. Είναι: τέσσερα χρυσά, τέσσερα ασημένια και τέσσερα χάλκινα.

*  **Χρυσά** (4)
** Παντελής Καρασεβδάς: 1896, Στρατιωτικό όπλο.
** Γεώργιος Ορφανίδης: 1896, Ελεύθερο όπλο.
** Ιωάννης Φραγκούδης: 1896, Πιστόλι ταχείας βολής 25 μ.
** Άννα Κορακάκη: 2016, Πιστόλι 25 μ. 

*  **Ασημένια** (4)
** Παύλος Παυλίδης: 1896, Στρατιωτικό όπλο.
** Ιωάννης Φραγκούδης: 1896, Ελεύθερο όπλο
** Γεώργιος Ορφανίδης: 1896, Πιστόλι ταχείας βολής 25 μ.
** **Εθνική ομάδα** (Γεώργιος Μωραϊτίνης, Ιάσων Σάππας, Αλέξανδρος Θεοφιλάκης, Ιωάννης Θεοφιλάκης, Αλέξανδρος Βρασιβανόπουλος): **1920**, Στρατιωτικό πιστόλι ομαδικό 30 μ. 

*  **Χάλκινα** (4)
** Νικόλαος Τρικούπης: 1896, Στρατιωτικό όπλο.
** Νικόλαος Μωράκης: 1896, Στρατιωτικό πιστόλι 25 μ.
** Ιωάννης Φραγκούδης: 1896, Ελεύθερο πιστόλι.
** Άννα Κορακάκη: 2016, Αεροβόλο πιστόλι 10 μ.

Κατηγορία:Αθλήματα στους Θερινούς Ολυμπιακούς Αγώνες
Καβύλη

Η **Καβύλη** είναι πεδινός οικισμός της περιφερειακής ενότητας Έβρου σε υψόμετρο 30 μέτρων.

## Ιστορικά στοιχεία
Η παλιότερη ονομασία του χωριού ήταν *"Εμιρλή"*. Πιθανολογείται ότι ονομάστηκε έτσι από τον οθωμανικό βαθμό του εμίρη. Άλλες εκδοχές φέρουν, ως πηγή της ονομασίας του χωριού, τουρκικές λέξεις όπως *ουμιρλί* (=διαταγή) ή *εμίρ* (=μακροζωία). Το χωριό κατοικούνταν αποκλειστικά από Τούρκους και ήταν χτισμένο πλάι σε ποτάμι. Αποτελούσε την έδρα του εμίρη και διέθετε τζαμί, καθώς και στρατόπεδο, στο οποίο βρισκόταν σύνταγμα ιππικού του τουρκικού στρατού. 

Το 1920 οι Έλληνες απελευθέρωσαν το χωριό και το 1923 μετά τη συνθήκη της Λωζάννης εγκαταστάθηκε σε αυτό πλήθος προσφύγων από την Ανατολική Θράκη.

## Σημερινή κατάσταση
Σήμερα οι κάτοικοι της Καβύλης ασχολούνται κυρίως με τη γεωργία, αλλά και με την κτηνοτροφία. Στο χωριό υπάρχει στρατόπεδο και αρκετά φυλάκια ενώ το Δημοτικό Σχολείο του χωριού δε λειτουργεί τα τελευταία δεκαπέντε χρόνια τουλάχιστον. Σύμφωνα με το Πρόγραμμα «Καλλικράτης» αποτελεί την τοπική κοινότητα Καβύλης που ανήκει στη δημοτική ενότητα Βύσσας του δήμου Ορεστιάδας και σύμφωνα με την απογραφή 2011 είχε πληθυσμό 758 κατοίκους.

## Απογραφές
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
*Στοιχεία για το χωριό από την επίσημη ιστοσελίδα του δήμου Βύσσας

## Παραπομπές


Κατηγορία:δήμος Βύσσας
Κατηγορία:Χωριά της περιφερειακής ενότητας Έβρου
Στίβος στους Ολυμπιακούς Αγώνες 2008 - Σφυροβολία Ανδρών

## Προκριματικά

Το δεύτερο προκριματικό γκρουπ ξεκίνησε στις 12:10 τοπική ώρα (UTC+8).

## Τελικός
Ο τελικός ξεκίνησε την Κυριακή 17 Αυγούστου 2008 στις 19:10 τοπική ώρα (UTC+8).

Κατηγορία:Θερινοί Ολυμπιακοί Αγώνες 2008
Κατηγορία:Σφυροβολία
Μπόαζ Μαούντα

Ο **Μπόαζ Μαούντα** (Εβραϊκά: בועז מעודה) (1987-) είναι  Ισραηλινός τραγουδιστής. Νίκησε στην πέμπτη σεζόν του Kokhav Nolad την Ισραηλινή έκδοση του Pop Idol, και εκπροσώπησε το Ισραήλ στον 53ο διαγωνισμό τραγουδιού της Eurovision καταλαμβάνοντας την 9η θέση του τελικού με 124 βαθμούς.

## Eurovision
Γεννήθηκε στις 23 Απριλίου 1987. Στις 14 Νοεμβρίου 2007 το IBA (Israel Broadcasting Authority) και το ισραηλινό Channel 2 ανακοίνωσαν ότι ο Μπόαζ θα ήταν αυτός που θα εκπροσωπούσε την χώρα στο Βελιγράδι της Σερβίας.

Στον εθνικό τελικό που διεξήχθη τον Φεβρουάριο του 2008 ο Μαούντα ερμήνευσε 5 τραγούδια, κοινό και κριτική επιτροπή, αποτελούμενη από ισραηλινούς ειδικούς, ανακήρυξαν νικητήριο τραγούδι το "Ke'ilu kan" (που έπειτα μετονομάστηκε σε "The fire in your eyes" αφού του προστέθηκαν μερικοί αγγλικοί στίχοι). Αξίζει να αναφερθεί ότι το τραγούδι έχει συνθέτρια και στιχουργό την Dana International που είχε χαρίσει την νίκη στο Ισραήλ το 1998.

Ο Μαούντα συμμετείχε στον πρώτο ημιτελικό της Eurovision στις 20 Μαΐου 2008, όπου κατέλαβε την 5η θέση και προκρίθηκε στον τελικό της 24 Μαΐου, εκεί πήρε την 9η θέση συγκεντρώνοντας 124 βαθμούς.  

## Εξωτερικοί σύνδεσμοι
* 

Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2008
Κατηγορία:Συμμετέχοντες στη Eurovision
Μακρακώμη

Η **Μακρακώμη** είναι ιστορικός οικισμός της Στερεάς Ελλάδας στην Περιφερειακή Ενότητα Φθιώτιδας και πρώην έδρα του καποδιστριακού Δήμου Μακρακώμης.

## Γενικά στοιχεία
Η Μακρακώμη βρίσκεται κοντά και βόρεια του Σπερχειού, στις νότιες πλαγιές της δυτικής Όθρυς σε υψόμετρο 150 μέτρα ενώ απέχει περίπου 4 χλμ. Β. από την Σπερχειάδα (στην άλλη πλευρά του ποταμού) και 31 χλμ. Δ.-ΒΔ. από την Λαμία. 

Διαθέτει ικανοποιητική διοικητική αρτιότητα, υγειονομική κάλυψη με άρτια εξοπλισμένο κέντρο υγείας και αρκετά κέντρα εστίασης, ψυχαγωγίας καθώς και καταλύματα διαμονής και υποδοχής ταξιδιωτών. Ενοριακός ναός είναι η εκκλησία της Αγίας Τριάδας η οποία θεωρείται αξιόλογο θρησκευτικό μνημείο της περιοχής. Είναι γνωστή για τις καρναβαλικές της εκδηλώσεις.

## Ιστορία
Είναι κτισμένη στη θέση της αρχαίας πολίχνης των Aινιάνων **Μακρά Κώμη** και σε αυτήν οφείλεται η σημερινή ονομασία της. Μέχρι το 1916 ονομαζόταν *Βαρυμπόπη*. Ερείπια της Μακράς Κώμης αναγνωρίζονται στη δυτική άκρη του οικισμού και το λόφο του Προφήτη Hλία ενώ αναφορά της γίνεται από τον ιστορικό Λίβιο στην περιγραφή της καταστροφής της αρχαίας Σπέρχειας από τους Aιτωλούς (198 π.X.).

Την Ρωμαϊκή εποχή και από την εποχή που οι Σλάβοι κατέλαβαν την περιοχή του Σπερχειού  αναφέρεται με το όνομα Βαρυμπόπη ενώ στους Ελληνορωμαϊκούς χρόνους ήταν κάτω στην κυριαρχία του Δεσποτάτου της Υπάτης όπως και όλη χώρα των Αινιάνων. Στα Βυζαντινά Χρόνια και στη συνέχεια επί Τουρκοκρατίας αποτελούσε έδρα Επισκοπής της Μητρόπολης Νέων Πατρών (Υπάτης) και ήταν μια μικρή πολιτεία σε ακμή και κίνηση.

Μετά την Επανάσταση του 1821 και την ανακήρυξη της Ελλάδας σε ένα ανεξάρτητο ήταν ένα μικρό χωριό με 200 περίπου κατοίκους. Στις 26 Σεπτεμβρίου 1869 με Β.Δ. σχηματίστηκε κι άρχισε να λειτουργεί η υπηρεσία του Δήμου Μακρακώμης με πρωτεύουσα τη Βαρυμπόπη. Αναφέρεται επίσημα το 1899 στο ΦΕΚ 136Α - 08/07/1899 να αποσπάται από τον τότε νομό Φθιώτιδος και Φωκίδος στο νομό Φθιώτιδος και το 1912 στο ΦΕΚ 261Α - 31/08/1912 να ορίζεται έδρα της ομώνυμης κοινότητας. Το 1916 με το ΦΕΚ 41Β - 05/05/1916 μετονομάστηκε σε  Μακρακώμη.

*Δείτε:* Κοινότητα Μακρακώμης

## Πληθυσμιακή διακύμανση

## Προσωπικότητες
* Μάριος Χάκκας (1931-1972), Λογοτέχνης
*Νέλλας Παναγιώτης (1936-1985) Δρ. Πανεπιστημίου Αθηνών - Καθηγητής - Συγγραφέας
* Λεωνίδας Γιαννέλος (1947-2012), Ποδοσφαιριστής
* Κωνσταντίνος Καραγιάννης (1974-), Πολιτικός, Οικονομολόγος και Επιχειρηματίας

## Εξωτερικοί σύνδεσμοι
* Αρχαιολογικά ερευνητικά προγράμματα: Μακρακώμη, Φθιώτιδα (2010–2015) από το To Σουηδικό Ινστιτούτο Αθηνών.
* '''Η Μάχη της Μακρακώμης''' στις 6 Οκτωβρίου 1943 από τον ιστότοπο του Δήμου Μακρακώμης.

## Παραπομπές


Κατηγορία:Δήμος Μακρακώμης
Κατηγορία:Κωμοπόλεις της περιφερειακής ενότητας Φθιώτιδας
Κατηγορία:Αρχαία Φθιώτιδα
Μαριάντα Πιερίδη

Η **Μαριάντα Πιερίδη** (πραγματικό όνομα: **Μαρία-Αδαμαντία Σώη**, γενν. 13 Ιουλίου 1973) είναι Ελληνοκύπρια λαϊκή τραγουδίστρια.

## Βιογραφία

Γεννήθηκε το 1973 στην Λευκωσία της Κύπρου αλλά μεγάλωσε στην Αθήνα. Έκανε μουσικές σπουδές στο Ωδείο Αττικής και συμμετείχε φωνητικά σε διάφορες δισκογραφικές δουλειές άλλων καλλιτεχνών. Ξεκίνησε την καριέρα της το 1995, κάνοντας φωνητικά στην ελληνική αποστολή για το διαγωνισμό της Eurovision, με βασική ερμηνεύτρια την Ελίνα Κωνσταντοπούλου στο τραγούδι «Ποια Προσευχή».

Έπειτα, εμφανίστηκε σε μεγάλες αθηναϊκές πίστες. Στη δισκογραφία εισήλθε το 2002 όταν και έγινε γνωστή στο ευρύ κοινό. Την επόμενη χρονιά βραβεύτηκε με το Βραβείο Αρίων στην κατηγορία Καλύτερη Πρωτοεμφανιζόμενη.

Ακολούθησαν συνεργασίες με μεγάλα ονόματα του ελληνικού πενταγράμμου όπως οι: Γιάννης Πάριος, Νότης Σφακιανάκης, Αντώνης Ρέμος, Νατάσσα Θεοδωρίδου, Σταμάτης Γονίδης και Κωνσταντίνος Αργυρός.

Αργότερα, για τρία συνεχόμενα χρόνια, παρουσίασε εκπομπή στον ραδιοφωνικό σταθμό Sfera 102,2. Ταυτόχρονα συνέχιζε τις εμφανίσεις σε νυχτερινά μαγαζιά. 

Το 2023 συμμετείχε στο μουσικό show του ALPHA, «Just the 2 Of Us» ως coach του πρώην ποδοσφαιριστή Άρη Σοϊλέδη, όπου έφτασαν μέχρι τον ημιτελικό και έπειτα ανέλαβε την παρουσίαση της ψυχαγωγικής εκπομπής «Καλοκαίρι #yes» στο OPEN, με τους Τριαντάφυλλο και Φελίσια Τσαλαπάτη.

Το καλοκαίρι του 2024 παρουσίασε την ψυχαγωγική εκπομπή «Summer's Cool» στον ΣΚΑΪ με τον Λάμπρο Κωνσταντάρα και τους Μάρτζυ Λαζάρου, Κωνσταντίνο Αρτσίτα και Ισίδωρο Φίκαρη.

Τη χειμερινή σεζόν 2024-25 επιστρέφει στις μουσικές πίστες, ύστερα από μια δεκαετία, κάνοντας εμφανίσεις στο Rox Music Hall με τους Σταμάτη Γονίδη και Γιώργο Τσαλίκη.

## Προσωπική ζωή
Από τη σχέση της με τον μουσικό και tattoo artist Νέστωρα Φωτιάδη απέκτησε έναν γιο, τον Νικόλα (γενν. 2 Μαρτίου 2014). Από το 2017 μέχρι το 2024 ήταν παντρεμένη με τον σεφ Δημήτρη Κατριβέση.
## Παραπομπές


## Εξωτερικοί σύνδεσμοι
*Μαριάντα Πιερίδη - επίσημος ιστότοπος

Κατηγορία:Ελληνίδες τραγουδίστριες
Κατηγορία:Κύπριες τραγουδίστριες
Κατηγορία:Βραβευμένοι με Αρίων
Υδροξείδιο

μικρογραφία|Μόριο υδροξειδίου
Στη Χημεία με τον όρο **υδροξείδιο**, (hydroxide), χαρακτηρίζεται συνοπτικά οποιαδήποτε χημική ένωση που δημιουργείται ιοντικά και που περιέχει μία ή περισσότερες φορές το αρνητικά φορτισμένο ιόν (ανιόν) υδροξυλίου (**OH<sup>-</sup>**). Συνήθως στις ενώσεις αυτές το θετικό μέρος (κατιόν) είναι το κατιόν ενός μετάλλου.

Στα υδροξείδια περιλαμβάνονται τα κοινά καυστικά αλκάλια εκ των οποίων εκείνα του νατρίου και καλίου χρησιμοποιούνται ευρύτερα σε εργαστηριακές και βιομηχανικές διεργασίες. Επίσης τα υδροξείδια των αλκαλίων λιθίου (LiOH), νατρίου (NaOH), καλίου (KOH), ρουβιδίου (RbOH) και καισίου (CsOH), θεωρούνται περισσότερο σταθερές και διαλυτές στο νερό ενώσεις της κατηγορίας αυτής, που αποτελούν και ισχυρές βάσεις, σε αντίθεση με τα υδροξείδια των μετάλλων των αλκαλικών γαιών π.χ. ασβεστίου , στροντίου και βαρίου που είναι μεν και αυτά ισχυρές βάσεις πλην όμως λιγότερο σταθερά και διαλυτά στο νερό. Από τα υδροξείδια των αλκαλικών γαιών σημαντικότερο είναι το υδροξείδιο του ασβεστίου, Ca(OH)2, ο κοινός σβησμένος ασβέστης. 

Ειδικότερα το υδροξείδιο του νατρίου γνωστό και ως καυστικό νάτριο ή καυστική σόδα έχει πολύ μεγάλη σημασία σε βιομηχανικές χρήσεις. 

## Σημειώσεις
* Εξαίρεση των υδροξειδίων στην ικανότητα εξουδετέρωσης των οξέων αποτελεί το υδροξείδιο του θαλλίου TlOH.

## Δείτε επίσης
* Υδρόλυση
* Ηλεκτρόλυση
Πέννα (μουσική)

thumb|right|Πέννες διαφόρων σχημάτων
Η **πέννα** (που παλιότερα ήταν γνωστή και ως **πλήκτρο**) είναι ένα μικρό εξάρτημα το οποίο χρησιμοποιείται από μουσικούς για το παίξιμο εγχόρδων μουσικών οργάνων, συνήθως ακουστικής, ηλεκτρικής ή κλασσικής κιθάρας, μπουζουκιού, λαούτου, μαντολίνου και σπανιότερα ηλεκτρικού μπάσου. Το μέγεθός της ποικίλλει ανάλογα με το μουσικό όργανο. Το πιο γνωστό σχήμα είναι το τριγωνικό, αλλά υπάρχουν πέννες και σε άλλα σχήματα για συγκεκριμένα όργανα. Στις μέρες μας κατασκευάζεται από πλαστικό ή σπανιότερα μέταλλο, ενώ παλιότερα χρησιμοποιούνταν ξύλο ή κόκκαλο. Η επιφάνειά της μπορεί να είναι σαγρέ, ή η πέννα να έχει τρύπες ή προεξοχές, για καλύτερο κράτημα. Οι πέννες κιθάρας έρχονται συνήθως σε τρεις διαβαθμίσεις: Σκληρή (Hard), Μεσαία (Medium) και Λεπτή (Light), που έχουν να κάνουν με το πάχος της πέννας και κατά συνέπεια τη δύναμη με την οποία θα χτυπήσει τις χορδές και τον ήχο που θα βγάλει το όργανο.

Μερικοί μουσικόφιλοι συνηθίζουν να κρατούν τις πέννες που θα πετάξει κάποιος γνωστός κιθαρίστας ως ενθύμιο από μια συναυλία. Ορισμένοι κιθαρίστες χαρίζουν επίσης στους θαυμαστές τους υπογεγραμμένες πέννες.

Κατηγορία:Έγχορδα μουσικά όργανα
Κύπελλο Ελλάδος ποδοσφαίρου ανδρών 1986-87

Ο Ο.Φ.Η. έγινε η τρίτη επαρχιακή ομάδα που κερδίζει το Κύπελλο Ελλάδας.

## Η διοργάνωση
Στην **45η** διοργάνωση του **κυπέλλου Ελλάδας 1986-87** μετείχαν συνολικά 76 ομάδες (16 Α' εθνικής, 20 Β' εθνικής και 40 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 6 ζευγάρια, ώστε οι ομάδες που θα συνέχιζαν να είναι 32. 

Μεγάλος πρωταγωνιστής τη χρονιά εκείνη, ήταν ένας σύλλογος ο οποίος δεν έφτασε καν στον τελικό, ο Πανιώνιος. Αφού απέκλεισε στην αρχή δύσκολα τον Χαραυγιακό, στη συνέχεια απέκλεισε διαδοχικά ΑΕΚ, ΠΑΟΚ και Ολυμπιακό (μάλιστα τους 2 τελευταίους με μεγάλες νίκες 3-0 στην έδρα του), για να αποκλειστεί δύσκολα από τον Παναθηναϊκό στον προημιτελικό. 

Στον τελικό έφτασε για πρώτη φορά στην ιστορία του ο ΟΦΗ και μετά από 7 χρόνια ο Ηρακλής, ο οποίος στο μεταξύ είχε πετύχει μεγάλη πρόκριση επί του Παναθηναϊκού στον ημιτελικό (0-0 και 3-2 εκτός έδρας). Στον τελικό έγινε ένας αμφίρροπος αγώνας που κρίθηκε τελικά στη διαδικασία των πέναλτι, με "ήρωα" για τον νικητή ΟΦΗ τον τερματοφύλακά του Μύρωνα Σηφάκη ο οποίος απέκρουσε 2 σουτ. Είναι χαρακτηριστικό ότι επελέγη από τον προπονητή του ενώ ήταν τρίτος τερματοφύλακας της ομάδας (μετά τους Μητσέα και Χοσάδα). Επίσης ο ποδοσφαιριστής Γρηγόρης Παπαβασιλείου κατέκτησε το τρίτο κύπελλο της καριέρας του, με τρεις διαφορετικές ομάδες: Καστοριά 1980, Παναθηναϊκός 1984 και ΟΦΗ 1987. Ο Ηρακλής Θεσσαλονίκης από τότε δεν έχει αγωνιστεί ξανά σε τελικό κυπέλλου.

## Οι αγώνες

## Ο τελικός

* **Επόπτες** Ντάουλας, Μπίκας
* **Τηλεοπτική μετάδοση**: ΕΤ 2 (Γιάννης Αργυρίου)

## Πηγές
* Στατιστική ποδοσφαίρου.

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1986-1987
Υδροξύλιο

μικρογραφία|διαφορετικοί τύποι αλκοολών: μεθανόλη (1), αιθανόλη (2), 2-προπανόλη (3), τριτ-βουτανόλη (4)
Το **υδροξύλιο**, (hydroxyl), ή *ρίζα υδροξυλίου* ή *υδροξυλομάδα*, είναι η μονοσθενής χημική ρίζα οξυγόνου-υδρογόνου, με χημικό σύμβολο **ΟΗ**, η οποία και απαντάται σε μεγάλο πλήθος χημικών ενώσεων, όπως για παράδειγμα στις αλκοόλες, στο νερό, στα υδροξείδια μετάλλων, στα υδροξυοξέα κ.α. καθώς επίσης και στα διαλύματα των Βάσεων και των βασικών αλάτων ως ανιόν **OH<sup>-</sup>**.

Σε ελεύθερη κατάσταση (δεν υφίσταται στη φύση) το υδροξύλιο είναι εξαιρετικά δραστικό, έχει παρατηρηθεί η ύπαρξή του στις φλόγες κατά τη διάσπαση του υπεροξειδίου του υδρογόνου, καθώς και σε άλλες διεργασίες. Επίσης έχει ανιχνευθεί ως συστατικό της μεσοαστρικής ύλης.

Κατηγορία:Χημικές ρίζες
Κατηγορία:Ιόντα
Κύπελλο Ελλάδος ποδοσφαίρου ανδρών 1985-86

Στην **44η** διοργάνωση του **κυπέλλου Ελλάδας 1985-86** μετείχαν συνολικά 76 ομάδες (16 Α' εθνικής, 20 Β' εθνικής και 40 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 6 ζευγάρια, ώστε οι ομάδες που θα συνέχιζαν να είναι 32.

Ήταν μια αρκετά ενδιαφέρουσα χρονιά, με το "κλασικό" ζευγάρι Παναθηναϊκού - Ολυμπιακού να τίθεται αντιμέτωπο σε τελικό μετά από 11 χρόνια. Στην πορεία προς τον τελικό, ο Ολυμπιακός απέκλεισε μεταξύ άλλων τους "τρεις" της Θεσσαλονίκης, ενώ ο Παναθηναϊκός μόνο μία ομάδα Α' εθνικής, την ΑΕΚ στους ημιτελικούς. Στον τελικό του Ολυμπιακού Σταδίου (κοινή έδρα και των τριών ομάδων του τέως ΠΟΚ τη χρονιά εκείνη), ο Παναθηναϊκός επιβλήθηκε με το εντυπωσιακό 4-0 του αντιπάλου του, ολοκληρώνοντας με την κατάκτηση του νταμπλ μία πετυχημένη σαιζόν.

Από τα αξιοπερίεργα της χρονιάς ήταν ο αποκλεισμός από τον πρώτο κιόλας γύρο της κατόχου του κυπέλλου Λάρισας από τον Πανσερραϊκό, του Πανιωνίου από τη Νάουσα, αλλά και η πρόκριση - θρίλερ του ΠΑΟΚ επί της Αναγέννησης Γιαννιτσών με το εντυπωσιακό σκορ 16-15 στα πέναλτι, τη στιγμή που μαζί με τα άστοχα σουτ υπήρξαν συνολικά 36 εκτελέσεις από τις δύο ομάδες σ' αυτή τη διαδικασία που αποτελεί και ρεκόρ στην ιστορία του θεσμού. Εκτός από αυτά, ξεχώρισε και το επιβλητικό 10-0 που πέτυχε στον Α' γύρο η ΑΕΚ επί της Ηλιούπολης. Επίσης αξιομνημόνευτο υπήρξε και το γεγονός ότι η ΕΠΟ διέθεσε το 1/5 των ακαθάριστων εισπράξεων του τελικού αγώνα υπέρ των σκοπών της UNICEF.

## Οι αγώνες

## Ο τελικός

## Παραπομπές


## Πηγές
*Greece - Cup Data (from Quarterfinals on), 1985-86 rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1985-1986
Βασικές ανόργανες ενώσεις

Ακολουθεί πίνακας των βασικών ανοργάνων ενώσεων που αποτελούν αντικείμενο έρευνας και μελέτης της Ανόργανης Χημείας










(*) Η τελεία στους χημικούς τύπους συμβολίζει δεσμό με νερό κρυστάλλωσης.


## Πηγές
* *Λεξικό Επιστημών* Neil Ardley, ελληνική έκδοση "Ερευνητές"

Κατηγορία:Ανόργανη χημεία
Κατηγορία:Ανόργανες ενώσεις
Ελισάβετ Χριστίνα του Μπράουνσβαϊγκ-Βόλφενμπυτελ-Μπέβερν

Η **Ελισάβετ Χριστίνα** (γερμ. *Elisabeth Christine von Braunschweig-Wolfenbüttel-Bevern*, 8 Νοεμβρίου 1715 - 13 Ιανουαρίου 1797) από τον Οίκο των Γουέλφων ήταν βασίλισσα της Πρωσίας ως σύζυγος του Φρειδερίκου Β΄ της Πρωσίας. 

## Βιογραφία
Η Ελισάβετ Χριστίνα ήταν η μεγαλύτερη κόρη και το τρίτο παιδί του Φερδινάνδου Αλβέρτου Β΄ του Μπράουνσβαϊγκ-Βόλφενμπυττελ και της Αντουανέττας, κόρης του Λουδοβίκου Ροδόλφου του Μπράουνσβαϊγκ-Λύνεμπουργκ. Ήταν αδελφή του Κάρολου Α΄ του Μπράουνσβαϊγκ.  

Στις 12 Ιουνίου 1733 παντρεύτηκε τον Φρειδερίκο Β΄ της Πρωσίας. To 1742 η αδελφή της, Λουίζα, παντρεύτηκε τον Αύγουστο Γουλιέλμο της Πρωσίας, αδελφό του Φρειδερίκου Β΄. Ο γάμος της Ελισάβετ Χριστίνας έγινε χωρίς τη θέληση του Φρειδερίκου Β΄ και δεν απέδωσε απογόνους, αφού ο Φρειδερίκος αγνοούσε σχεδόν εντελώς την Ελισάβετ Χριστίνα. Αμέσως μετά το θάνατο του πατέρα του και τη στέψη του το 1740, ο Φρειδερίκος ζούσε χωριστά από αυτήν, χωρίς να συναντώνται.

Το 1786 απεβίωσε ο σύζυγός της. Η ίδια απεβίωσε το 1797 στο Ανάκτορο του Βερολίνου και ετάφη στον Καθεδρικό Ναό του Βερολίνου.

## Βιβλιογραφία
* Thomas Biskup: *The hidden queen. Elisabeth Christine of Prussia and Hohenzollern queenship in the eighteenth century.* In: *Queenship in Europe, 1660–1815. The role of the consort.* hrsg. von Clarissa Campbell Orr. Cambridge [u.a.] : Cambridge University Press, 2004, S. 300-321
* Else Kurbjeweit: *Elisabeth Christine und Friedrich II. Eine königlich-preußische Ehe.* Deutscher Literatur-Verlag Melchert, Hamburg 1988, ISBN 3-87152-263-5

## Παραπομπές


Κατηγορία:Γερμανοί ευγενείς
Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Βασίλειο της Πρωσίας
Κατηγορία:Βασίλισσες της Πρωσίας
Κατηγορία:Πριγκίπισσες της Πρωσίας
Κατηγορία:Διάδοχοι της Πρωσίας
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες του Μπράουνσβαϊγκ-Βόλφενμπυτελ
Κατηγορία:Εκλέκτειρες του Βρανδεμβούργου
Πένα

**Πένα** ονομάζεται ένα εργαλείο το οποίο χρησιμεύει στη γραφή.

## Η ιστορία
Η πρώτη αναφορά για τις πέννες γραφής, γίνεται στον 10ο αιώνα όταν ο Μαχάντ Αλ Μουχίζ, το 986 π.Χ. θέλησε να του κατασκευάσουν μια πέννα, που να μην λερώνει τα ρούχα και τα χέρια του. Οι τεχνίτες του κατασκεύασαν μια πέννα η οποία φύλαγε το μελάνι στο πίσω μέρος, σε μια δεξαμενή και με την μέθοδο των τριχοειδών αγγείων μετέφερε το μελάνι στην μύτη της πέννας.
Οι πρώτες πέννες που χρησιμοποιούν τα βασικά χαρακτηριστικά των σημερινών πεννών εμφανίστηκαν το 1850.

## Τα μέρη της πέννας
Η πέννα αποτελείται από την μύτη, το τροφοδοτικό και την αποθήκευση της μελάνης που μπορεί να είναι είτε αμπούλα (ο πιο εύκολος και προσιτός τρόπος). Μπορεί επίσης να είναι και πιστόνι του οποίου το ειδικό δοχείο γεμίζει τραβώντας ή γυρίζοντας τον μοχλό με μελάνι.
Η μύτη της πέννας μπορεί πλέον να είναι από ασήμι ή χρυσό, με δημοφιλέστερο μέταλλο το χρυσό των 14 ή 18 καρατίων. με Ο χρυσός θεωρείται πιο ανθεκτικός καθώς το μελάνι της πέννας τείνει να είναι όξινο ή αλκαλικό με αποτέλεσμα κάθε άλλο υλικό να φθείρεται.
Το τροφοδοτικό της πέννας είναι το μαύρο εξάρτημα που βρίσκεται κάτω ακριβώς από την μύτη της πέννας. Σ αυτό υπάρχει κανάλι το οποίο αφήνει την ροή της μελάνης να τρέξει και να απλωθεί στο χαρτί.

### Από τότε έως σήμερα
Πρωτοπόρος στην κατασκευή και εξάπλωση της πέννας στάθηκε ο πρώτος κατασκευαστής ο  Lewis Waterman. Ακολουθούν η Parker το 1888 και η Sheaffer το 1907. Στην Ευρώπη κατασκευάστηκε από την εταιρεία Simplo  η οποία το 1913 μετονομάστηκε σε Mont Blanc.

Στην Ευρώπη και πάλι, τέσσερις είναι οι κορυφαίες εταιρίες, όλες από την Ιταλία. Η Montegrappa το 1912, η Tibaldi το 1916, η Aurora το 1919 και η Omas το 1925. Ακολουθεί η γερμανική Pelikan που από το 1838 ξεκίνησε με μελάνια και παρουσίασε την πρώτη της πέννα το 1929.
Σήμερα δεν χρησιμοποιείται ευρέως και έχει περισσότερο διακοσμητικό χαρακτήρα, καθώς έχει μαζικά αντικατασταθεί από το στυλό.

## Εξωτερικοί σύνδεσμοι

*Η ΙΣΤΟΡΙΑ ΜΙΑΣ ΠΕΝΑΣ 

Κατηγορία:Υλικά και όργανα γραφής
Πέννα (αποσαφήνιση)

Η λέξη **πένα** μπορεί να αφορά:

*Την πέννα που χρησιμοποιείται για τη γραφή.
*Την πέννα που χρησιμοποιείται για το παίξιμο εγχόρδων, κυρίως κιθάρας.
*Τo 1/100 της αγγλικής λίρας
Teräsbetoni

right|thumb|Οι Teräsbetoni στη σκηνή της Eurovision
Οι **Teräsbetoni** είναι Φινλανδικό heavy metal συγκρότημα που υπέγραψε συμβόλαιο με τη Warner Music Finland το 2004. Το 2005 κυκλοφόρησαν το επιτυχημένο ντεμπούτο album τους Metallitotuus κερδίζοντας ένα βραβείο EMMA. Το 2006 η επιτυχία συνεχίστηκε με το Vaadimme metallia. Οι φίλοι του είδους τους αποκαλούν "Φινλανδούς Manowar", και όχι άδικα αφού το συγκρότημα φαίνεται αρκετά επηρεασμένο από το στιλ μουσικής των Manowar. Η μουσική των Teräsbetoni έχει μια πολεμική αύρα, με στίχους που δοξάζουν τον τρόπο ζωής του "ειδωλολάτρη" πολεμιστή αλλά και μια "αδελφότητα του μέταλ".

## Ιστορία
left|thumb|Ο Jarkko Ahola
Οι Jarkko Ahola, Arto Järvinen, και Viljo Rantanen γνωρίστηκαν μεταξύ τους το 2002 και δημιούργησαν το συγκρότημα. Ο Jari Kuokkanen συμμετείχε αρχικά ως προσωρινός ντράμερ αλλά αργότερα έγινε και αυτός επίσημο μέλος του συγκροτήματος.
Οι Teräsbetoni έγραψαν το πρώτο τους τραγούδι το 2003 με τίτλο Teräksen varjo (ελληνικά: Η σκιά του ατσαλιού). Το καλοκαίρι του 2003 το δημοσιεύσανε στην επίσημη ιστοσελίδα του συγκροτήματος μαζί με ένα ακόμη νέο τραγούδι τους που ονομαζόταν Maljanne nostakaa.

Οι ηχογραφήσεις για τον δίσκο τους "Metallitotuus" ξεκίνησαν τον Ιανουάριο του 2005 και ολοκληρώθηκαν στα τέλη Μαρτίου. Στης 6 Απριλίου του 2005 κυκλοφόρησε στα δισκοπωλεία της Φινλανδίας, και κατά τη διάρκεια της πρώτης εβδομάδας κυκλοφορίας του, βρέθηκε στην 2η θέση της φιλανδικής λίστας (περιέχει τα 40 άλμπουμ με τις περισσότερες πωλήσεις σύμφωνα με τα στοιχεία της IFPI Finland) και έμεινε στη λίστα για 29 εβδομάδες. Από το άλμπουμ ξεχώρισε το τραγούδι "Orjatar" (ελληνικά: Γυναίκα σκλάβος) του οποίο το βίντεο κλιπ ήταν στην πρώτη 10αδα προβολών από το φινλανδικό MTV για 5 εβδομάδες.

Το "Metallitotuus" έγινε πλατινένιο αφού πούλησε πάνω από 30.000 αντίτυπα στη Φινλανδία, και έγινε το τρίτο πιο διάσημο heavy rock άλμπουμ για τη χρονιά 2005.
Το 2006 κυκλοφόρησε το δεύτερο τους άλμπουμ "Vaadimme metallia" που για λίγο δεν έφτασε τα 15.000 αντίτυπα.

Το 2005 έγραψαν και το επίσημο τραγούδι της εθνικής ομάδας χόκεϊ επί πάγου της Φινλανδίας.

Την 1η Μαρτίου του 2008 οι Teräsbetoni νίκησαν στον εθνικό τελικό για την ανάδειξη του τραγουδιού που θα εκπροσωπούσε τη Φινλανδία στον διαγωνισμό τραγουδιού της Eurovision. Με ποσοστό 38.9% των ψήφων του τηλεοπτικού κοινού επιλέχτηκε το τραγούδι τους "Missä miehet ratsastaa" (μετ. Εκεί που οι άνθρωποι καλπάζουν). Στο Βελιγράδι που διεξήχθη η Εurovision το 2008 οι Teräsbetoni συμμετείχαν στον πρώτο ημιτελικό, κατέλαβαν την 8η θέση με 79 βαθμούς και προκρίθηκαν στον τελικό που έλαβε χώρα στις 24 Μαΐου του 2008, εκεί συγκέντρωσαν 35 βαθμούς και βρέθηκαν στην 22η θέση της τελικής κατάταξης.

## Μέλη
* Jarkko Ahola - φωνητικά, μπάσο
* Arto Järvinen - κιθάρα, φωνητικά
* Viljo Rantanen - κιθάρα
* Jari Kuokkanen - Ντραμς

## Εξωτερικοί σύνδεσμοι

* 

Κατηγορία:Φινλανδικά heavy metal συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία
Κατηγορία:Διαγωνισμός Τραγουδιού Eurovision 2008
Κατηγορία:Συμμετέχοντες στη Eurovision
Τραχώνι Δράμας

Το **Τραχώνι** (παλαιότερη ονομασία *Μπαλαμπάν*) είναι πρώην οικισμός στον νομό Δράμας της περιφέρειας Ανατολικής Μακεδονίας-Θράκης. Βρίσκεται βορειοανατολικά του Παρανεστίου. 

## Γενικά και ιστορικά στοιχεία
Πριν την ανταλλαγή πληθυσμών ανάμεσα σε Ελλάδα και Τουρκία, στον οικισμό κατοικούσαν ανταλλάξιμοι μουσουλμάνοι. Το 1928 στο Τραχώνι ζούσαν 219 κάτοικοι, οι 196 εκ των οποίων ήταν Έλληνες πρόσφυγες από τη Μικρά Ασία και τον Πόντο. 

Κατά τον Β΄ Παγκόσμιο Πόλεμο το χωριό εκκενώθηκε το 1940 και οι κάτοικοί του αναγκάστηκαν να μετοικήσουν νοτιότερα στο Παρανέστι, όμως το 1941 επέστρεψαν στις εστίες τους.

Οι κάτοικοι του Τραχωνίου συμμετείχαν ενεργά στην Εθνική Αντίσταση ως μέλη και τροφοδότες των εθνικιστικών ανταρτικών ομάδων του Αντών Τσαούς. Στις αρχές Αυγούστου του 1944, η ευρύτερη περιοχή κοντά στο Τραχώνι έγινε θέατρο σύγκρουσης ανάμεσα στον βουλγαρικό στρατό και τους Έλληνες εθνικιστές αντάρτες, καθώς σε κοντινή απόσταση έδρευε ένα από τα αρχηγεία των ανταρτών. Στις 11 Αυγούστου, οι βουλγαρικές δυνάμεις αιχμαλώτισαν περίπου 30 κατοίκους του Τραχωνίου (στην πλειονότητά τους αντάρτες που είχαν επιστρέψει προσωρινά για αγροτικές εργασίες) σε ορεινή θέση κοντά στον οικισμό και ακολούθως τους εκτέλεσαν. Στον τόπο της εκτέλεσης υπάρχει σήμερα μνημείο με τα ονόματα των πεσόντων, καθώς και ηρώο στο νεκροταφείο του Παρανεστίου.

Ο οικισμός καταργήθηκε επίσημα το 1961. Σήμερα οι Τραχωνίτες βρίσκονται κυρίως στο Παρανέστι, στη Δράμα, Θεσσαλονίκη, Ξάνθη, Καβάλα, Βέροια, Αθήνα και στο εξωτερικό (Γερμανία και ΗΠΑ).  

## Παραπομπές


Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Παρανεστίου
Τραχώνι

Με το όνομα **Τραχώνι** είναι γνωστά τα παρακάτω:

*Τραχώνι Δράμας, οικισμός στο νομό Δράμας, στην Ελλάδα.
*Τραχώνι Λευκωσίας, χωριό της επαρχίας Λευκωσίας, στην Κύπρο.
*Τραχώνι Λεμεσού, χωριό της επαρχίας Λεμεσού, στην Κύπρο.
Ροεινό Αρκαδίας

Το **Ροεινό** είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Ροεινού, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Τοποθεσία
Το Ροεινό είναι μικρό χωριό στους πρόποδες του όρους Μαίναλο σε υψόμετρο 1.200 μέτρων, σε ένα λόφο που τον περικλείουν ψηλότερα βουνά, κατάφυτα κυρίως από έλατα. Το όνομα του χωριού είναι ένας εύηχος αναγραμματισμός της λέξης Ορεινό. Απέχει 4 χιλιόμετρα από τον κεντρικό δρόμο μετά τη Βυτίνα και 19 χλμ. από την πόλη της Τρίπολης. Σύμφωνα με την Απογραφή του 2011, έχει 77 κατοίκους.

## Πληροφορίες
Έχει χαρακτηριστεί παραδοσιακός οικισμός. Τα σπίτια είναι παραδοσιακά, χτισμένα με πέτρα και ξύλο. Τα τελευταία χρόνια όλο και περισσότεροι ξένοι αγοράζουν παλαιά σπίτια ή οικόπεδα και κατασκευάζουν εκεί τις εξοχικές τους κατοικίες.

Πολύ κοντά στην πλατεία είναι χτισμένος ο ναός του Αγίου Γεωργίου, ο οποίος διαθέτει και ξενώνα για τους προσκυνητές. Ο ναός χτίστηκε το 12ο αιώνα και φιλοξενεί θαυματουργή εικόνα του Αγίου. Δύο ακόμα ναοί, αυτός του Αγίου Δημητρίου, χτισμένος το 13ο αιώνα και της Παναγίας του 16ου αιώνα, μαρτυρούν την πλούσια θρησκευτική ιστορία του Ροεινού. Πράγματι, το Ροεινό είχε μεγάλες σχέσεις τόσο με τα μοναστήρια του Μυστρά, όσο και με τη μεσαιωνική Ταβία, τη σημερινή Δαβιά Αρκαδίας, όπου και άκμασε μία από τις πιο σπουδαίες σχολές αγιογραφίας της Υστεροβυζαντινής περιόδου. Δείγματα αυτής της σχολής υπάρχουν στην εκκλησία της Θεοτόκου.

Το Ροεινό άκμασε τόσο κατά τους μέσους χρόνους, όπου και ήταν κέντρο της Φαλάνθου, όσο και κατά την Επανάσταση του 1821, αφού πολλοί κάτοικοι εγκατέλειψαν τα πεδινά, για πιο οχυρούς τόπους. Το χωριό ατενίζει όλο το οροπέδιο της Δαβιάς.

## Διοικητικές μεταβολές

## Παραπομπές


## Πηγές
* Ιστοσελίδα traveltripolis, Δήμου Τρίπολης 

Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Αγάπησα μια πολυθρόνα

Το ***Αγάπησα μια... πολυθρόνα*** είναι ελληνική κωμική κινηματογραφική ταινία του 1971 σε σκηνοθεσία Ντίνου Δημόπουλου και παραγωγή Καραγιάννης - Καρατζόπουλος Α.Ε.**' Το [[σενάριο]] της ταινίας είναι του [[Λάκης Μιχαηλίδης|Λάκη Μιχαηλίδη]] και βασίζεται στο σενάριο της [[Ρωσικός κινηματογράφος|ρωσικής ταινίας]] του [[1969]] ''Двенадцать стульев'' <small>(Δώδεκα πολυθρόνες)</small>, στην οποία βασίζεται και η [[Αμερικανικός κινηματογράφος|αμερικάνικη ταινία]] του 1970 ''Twelve Chairs'' σε σκηνοθεσία του [[Μελ Μπρουκς]].

== Σύνοψη ==
Η ταινία πραγματεύεται την ιστορία ενός φτωχού νέου που, έχοντας μόλις εξαναγκαστεί να πουλήσει τις τέσσερις πολυθρόνες που είχε κληρονομήσει από τη θεία του, μαθαίνει ότι σε μια από αυτές υπάρχουν [[Κόσμημα|κοσμήματα]] και ξεκινάει αναζήτηση της επίμαχης πολυθρόνας.

== Διανομή ==
* [[Κώστας Βουτσάς]] - Γρηγόρης Καρούζος**'
* Ελένη Ερήμου - Καίτη**'
* [[Γιώργος Παπαζήσης]] - Τριαντάφυλλος
* [[Σταύρος Ξενίδης]] - ψυχίατρος
* [[Γιώργος Μοσχίδης]] - Μίλτος Καρνέζης
* [[Κατερίνα Γιουλάκη]] - Ζέτα
* [[Μαρία Φωκά]] - θεία Βαγγελίτσα**'
* Νικήτας Πλατής - Δημήτριος Νικολάου
* Αθηνόδωρος Προύσαλης - παλιατζής**'
* [[Μπάμπης Ανθόπουλος]] - σκηνοθέτης
* Τιτίκα Στασινοπούλου
* Κώστας Φυσσούν
* [[Κώστας Παληός]] - πρόεδρος δικαστηρίου**'
* Ηλίας Καπετανίδης - Απόστολος Μπούμπουρας
* Νίκος Πασχαλίδης - πατέρας Καίτης
* Γιώργος Τζιφός - βοηθός σκηνοθέτη
* Θάνος Γραμμένος - μηνυτής
* Αλέκος Ζαρταλούδης
* Κώστας Φατούρος
* Νίκος Σπυριδωνάκος - κλητήρας
* Γιώργος Μεσσάλας - δημοπράτης
* Φέφη Μπαλλή - Λουΐζα
* Σταύρος Χριστοφίδης
* Γρηγόρης Δεκάκης
* Πάνος Νικολακόπουλος

## Παραπομπές


## Εξωτερικοί σύνδεσμοι
* 
* ''Αγάπησα μiα... Πολυθρόνα'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες βασισμένες σε ρωσικά μυθιστορήματα
Κατηγορία:Ελληνικές ασπρόμαυρες ταινίες
Φρανσίσκο (δορυφόρος)

Ο **Φρανσίσκο** () είναι ένας φυσικός δορυφόρος του πλανήτη Ουρανού. Πήρε το όνομά του από τον λόρδο Φρανσίσκο του σαιξπηρικού έργου *«[[Η Τρικυμία]]»*. Η άλλη του σημερινή ονομασία είναι **Ουρανός XXII** (Uranus XXII, δηλαδή ο εικοστός δεύτερος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/2001 U 3**.

## Παραπομπές


## Εξωτερικοί σύνδεσμοι
* Φρανσίσκο από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Χελώνια

thumb|250px|Χελώνια
Τα **Χελώνια** είναι τάξη ερπετών που περιλαμβάνει 300 περίπου είδη διαδομένα σ` όλες τις ηπείρους, μεταξύ των οποίων είναι και οι γνωστές μας χελώνες. Χαρακτηριστικό γνώρισμα των χελωνίων είναι το χέλυο (θώρακας) που περιβάλλει όλο το σώμα. Τα χελώνια για να προστατευτούν μαζεύουν όλα τα μέλη του σώματός τους που προεξέχουν (κεφάλι, άκρα) μέσα στο σκληρό τους θώρακα. Ο θώρακας στη ράχη είναι θολωτός, ενώ στην κοιλιά είναι επίπεδος. Επιφανειακά χωρίζεται σε πολυγωνικές οστέινες πλάκες που φέρουν διάφορες γραμμώσεις και ποικίλματα από κερατίνη ουσία. Από το σκληρό αυτό όστρακο υπάρχουν μικρά ανοίγματα, για να βγαίνουν μόνο το κεφάλι, τα τέσσερα πόδια και η ουρά. 

Το κεφάλι τους είναι επίπεδο και τριγωνικό και το ράμφος τους σχεδόν όμοιο με των πουλιών. Στο στόμα τους δεν έχουν δόντια. Η τροφή τους αποτελείται από χόρτα, έντομα, σκουλήκια και άλλα μικρά ζώα. Μπορούν να περάσουν μεγάλα χρονικά διαστήματα χωρίς τροφή. Αναπτύσσονται με πολύ αργό ρυθμό και ζουν πάνω από εκατό χρόνια. Αναπαράγονται με αβγά που τα τοποθετούν για να εκκολαφτούν μέσα στο έδαφος ή στην άμμο των ακτών. Στα χελώνια ανήκουν είδη θαλάσσια, χερσαία και αμφίβια. Τα περισσότερα ζουν στις θερμές χώρες και θάλασσες και κανένα στις πολικές. 

Από την παλαιοντολογία ξέρουμε ότι οι πρώτοι αντιπρόσωποι εμφανίστηκαν τον παλαιοζωικό αιώνα πριν από 250 εκατομμύρια χρόνια. Στα πρώτα αυτά χελώνια δεν είχε σχηματιστεί ο σκληρός τους θώρακας, αλλά υπήρχαν δύο φολιδωτά τμήματα, ένα ραχιαίο και ένα κοιλιακό. Επίσης έτσι ονομάζονται οι προσβεβλημένοι από χοιράδωση λεμφαδένες του λαιμού.
Στάλκερ (ταινία)

***Στάλκερ*** (ρωσικά *Сталкер*, *κυνηγός*) ονομάζεται κινηματογραφικό έργο επιστημονικής φαντασίας του 1979, σε σκηνοθεσία του Αντρέι Ταρκόφσκι, βασισμένο στη νουβέλα *Roadside Picnic* των Μπόρις και Αρκάντι Στρουγκάρσκι. Περιγράφει την πορεία τριών ατόμων μέσα σε ένα φανταστικό τοπίο που ονομάζεται «ζώνη» αναζητώντας ένα σημείο που λένε ότι εκπληρώνει όλες τις επιθυμίες του ανθρώπου.

## Πλοκή
Σε μια περιοχή αποκαλούμενη «ζώνη» συνέβη κάτι το ανεξήγητο, μια πρόσκρουση μετεωρίτη ή κάτι παρόμοιο. Γι' αυτό η κυβέρνηση περιέφραξε την περιοχή και την περιφρουρεί για να μην την πλησιάσει κανένας. Αυτοί που ξέρουν λένε όμως ότι στην περιοχή αυτή κυβερνά μια δύναμη που εκπληρώνει τις επιθυμίες των ανθρώπων. Κανείς δεν μπορεί να πλησιάσει. Μόνο μερικοί που τους αποκαλούν *Στάλκερ* ξέρουν το δρόμο που οδηγεί στο κέντρο της ζώνης.

Η ταινία αρχίζει με τον Στάλκερ στο σπίτι του με τη σύζυγο και την κόρη του. Ο Στάλκερ θέλει να επισκεφτεί τη ζώνη, αλλά η γυναίκα του τον πιέζει να μην το κάνει, γιατί είναι απαγορευμένη περιοχή. Εκείνος την αγνοεί και ξεκινά το ταξίδι προς τη ζώνη μαζί με έναν συγγραφέα και έναν επιστήμονα, που τον ναυλώνουν για να τους οδηγήσει. Οι τρεις ταξιδιώτες έχουν διαφορετικά κίνητρα ο καθένας. Ενώ ο συγγραφέας ελπίζει να ξαναβρεί την έμπνευση που τον έχει από καιρό εγκαταλείψει, ο Στάλκερ θέλει να επιστρέψει στον τόπο που κάποτε είχε ξεψυχήσει ένας παλιός συνοδοιπόρος του. Ο επιστήμονας όμως θέλει να μπει στην ζώνη για να την καταστρέψει, επειδή πιστεύει ότι άλλοι αδίστακτοι κάποια μέρα μπορεί να κάνουν κατάχρηση της δύναμής της και να βλάψουν την ανθρωπότητα.

Η ζώνη είναι ένας τόπος αλλόκοτος, που αλλάζει συνεχώς την μορφή του. Οι τρεις ταξιδιώτες βρίσκονται συνεχώς σε κίνδυνο που παραμονεύει παντού. Τελικά, όταν φτάνουν στον προορισμό τους θα ανακαλύψουν ότι δεν είναι έτοιμοι ακόμη για να αποδεχτούν την δύναμη της ζώνης. Το έργο καταλήγει σε έναν μακρύ μονόλογο της γυναίκας του Στάλκερ που τον αγαπάει, συνοδευόμενη από εικόνες της κόρης του.
## Παραπομπές

## Εξωτερικοί σύνδεσμοι
* 
* Σελίδα Cine.gr
* ''Stalker'' section at Nostalghia.com
* International promotion posters
* Stills from ''Stalker'', (Russian text)
* *[https://web.archive.org/web/20081201110558/http://artsandfaith.com/t100/2005/entry.php?film=78 Stalker]* at the Arts & Faith Top100 Spiritually Significant Films list
* Geopeitus.ee – Information concerning *Stalker* Location Filming
* Discussion of making the film, part 1. ("Искусство кино," in Russian, Georgii Rerberg, Marianna Chugunova, Evgenii Tsymbal)
* Discussion of making the film, part 2. ("Искусство кино," in Russian, Georgii Rerberg, Marianna Chugunova, Evgenii Tsymbal)

Κατηγορία:Ταινίες του 1979
Κατηγορία:Σοβιετικές ταινίες
Κατηγορία:Ταινίες επιστημονικής φαντασίας
Κατηγορία:Ρωσόφωνες ταινίες
Κατηγορία:Ταινίες παραγωγής Mosfilm
Κατηγορία:Ταινίες σε σκηνοθεσία Αντρέι Ταρκόφσκι
Κατηγορία:Σοβιετικές δραματικές ταινίες
Κατηγορία:Ταινίες γυρισμένες στην Εσθονία